An yaba wa hukunci ICC kan Ratko Mladic | Labarai | DW | 23.11.2017
An yaba wa hukunci ICC kan Ratko Mladic
Da yake tsokaci kan wanann hukunci wanda kotun ta yanke a jiya Laraba, babban kwamishinan kare hakkin dan Adam na Majalisar Dinkin Duniya Zeid Ra'ad al Hussein wanda ya bayyana Ratko Mladic a matsayin tushen zalunci, ya ce wannan hukunci na a matsayin wani kashedi ne ga duk wasu azzaluman duniya:
"Wannan hukunci wani hannunka mai sanda ne ga duk wasu masu aikata laifukan yaki na su fahimci cewa duk irin karfin ikon da suke takama da shi ko badan-badade za su kare a hannun shari'a."
Kungiyar Tarayyar Turai da ma kasar Amirka sun yi kira ga kasashe da al'ummomin yankin balkan da su yi aiki kafada da kafada domin gina makomarsu a tare.
Kotu dai ta samu Ratko Mladic dan shekaru 74 a duniya da aikata laifuka guda 10 da suka hada da kisan kiyashin da aka aikata a Srebrenica na tsohuwar kasar Yugoslaviya, inda sojoji suka hallaka Musulmi dubu takwas a shekara ta 1995.
Muhimman kalmomi Yugoslaviya, Ratko Mladic, Kotun ICC
Permalink https://p.dw.com/p/2o6ZM
Shugaban kasar Jamus ya yi kiran hadin kai 20.11.2018
Shugaban kasar Jamus Frank-Walter Steinmeier ya jaddada bukatar hadin kan kasashe don samun ci gaba mai ma'ana a fadin duniya.
Dan bingiga ya kashe mutane a Amirka 20.11.2018
Wani dan bindiga ya bude wuta a wani asibitin birnin Chicago na kasar Amirka, inda ya halaka mutum uku ciki har da wani likita da kuma jami'in dan sanda.